title: Komisijas Īstenošanas regula (ES) Nr. 922/2014 ( 2014. gada 25. augusts ), ar ko atbilstīgi Eiropas Parlamenta un Padomes Regulai (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu metaflumizonu un groza Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               26.8.2014

               LV

               Eiropas Savienības Oficiālais Vēstnesis

               L 252/6

         KOMISIJAS ĪSTENOŠANAS REGULA (ES) Nr. 922/2014
   (2014. gada 25. augusts),
   ar ko atbilstīgi Eiropas Parlamenta un Padomes Regulai (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu metaflumizonu un groza Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu attiecībā uz apstiprinājuma procedūru un nosacījumiem Padomes Direktīvu 91/414/EEK (2) piemēro tām darbīgajām vielām, par kurām lēmums pieņemts saskaņā ar minētās direktīvas 6. panta 3. punktu pirms 2011. gada 14. jūnija. Attiecībā uz metaflumizonu Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2006/517/EK (3).

               (2)

               Saskaņā ar Direktīvas 91/414/EEK 6. panta 2. punktu Apvienotā Karaliste 2005. gada 29. martā saņēma pieteikumu no uzņēmuma BASF SE attiecībā uz darbīgās vielas metaflumizona iekļaušanu Direktīvas 91/414/EEK I pielikumā. Ar Lēmumu 2006/517/EK tika apstiprināts, ka dokumentācija ir pilnīga, proti, principā to var uzskatīt par atbilstošu Direktīvas 91/414/EEK II un III pielikumā noteiktajām datu un informācijas prasībām.

               (3)

               Attiecībā uz lietojuma veidiem, kurus ierosinājis pieteikuma iesniedzējs, šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem. Izraudzītā ziņotāja dalībvalsts 2005. gada 29. martā iesniedza novērtējuma ziņojuma projektu. Saskaņā ar Komisijas Regulas (ES) Nr. 188/2011 (4) 11. panta 6. punktu 2011. gada 5. jūlijā pieteikuma iesniedzējam tika lūgts sniegt papildu informāciju. Papildu informācijas novērtējumu Apvienotā Karaliste iesniedza 2012. gada 8. jūnijā kā atjauninātu novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “iestāde”). Iestāde 2013. gada 13. septembrī iesniedza Komisijai secinājumu par darbīgās vielas metaflumizona pesticīdu apdraudējuma novērtējumu (5). Dalībvalstis un Komisija izskatīja novērtējuma ziņojuma projektu un iestādes secinājumu Pārtikas aprites un dzīvnieku veselības pastāvīgajā komitejā, un 2014. gada 11. jūlijā novērtējuma ziņojuma projekts tika pabeigts Augu, dzīvnieku, pārtikas aprites un dzīvnieku barības pastāvīgajā komitejā kā Komisijas pārskata ziņojums par metaflumizonu.

               (5)

               Dažādajās veiktajās pārbaudēs tika konstatēts, ka metaflumizonu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt metaflumizonu.

               (6)

               Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz atsevišķi nosacījumi un ierobežojumi. Īpaši lietderīgi ir pieprasīt papildu apstiprinošu informāciju.

               (7)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (8)

               Neskarot no apstiprināšanas izrietošās saistības, kas noteiktas Regulā (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas dalībvalstīm būtu jāatvēl seši mēneši tādu augu aizsardzības līdzekļu atļauju pārskatīšanai, kas satur metaflumizonu. Dalībvalstīm atļaujas attiecīgi būtu jāmaina, jāaizstāj vai jāatsauc. Atkāpjoties no iepriekš minētā termiņa, būtu jāparedz ilgāks laikposms, kurā iesniegt un novērtēt visus III pielikumā minētos dokumentus par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (9)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas Regulu (EEK) Nr. 3600/92 (6), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, būtu jāprecizē dalībvalstu pienākumi, it īpaši to pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz nekādus jaunus pienākumus nedz dalībvalstīm, nedz atļauju turētājiem.

               (10)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (7) pielikums.

               (11)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu metaflumizonu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 attiecīgā gadījumā līdz 2015. gada 30. jūnijam groza vai atsauc pašreizējās atļaujas augu aizsardzības līdzekļiem, kas satur darbīgo vielu metaflumizonu.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma īpašo noteikumu slejā, un vai atļaujas turētājam saskaņā ar Direktīvas 91/414/EEK 13. panta 1.–4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, katru atļauto augu aizsardzības līdzekli, kas satur metaflumizonu kā vienīgo darbīgo vielu vai vienu no vairākām darbīgajām vielām, kuras ir iekļautas Īstenošanas regulas (ES) Nr. 540/2011 pielikumā vēlākais līdz 2014. gada 31. decembrim, dalībvalstis atkārtoti novērtē saskaņā ar vienotajiem principiem, kuri noteikti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma īpašo noteikumu sleju. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja līdzeklis satur metaflumizonu kā vienīgo darbīgo vielu, atļauju vajadzības gadījumā groza vai atsauc vēlākais līdz 2016. gada 30. jūnijam; vai

               b)

               ja līdzeklis satur metaflumizonu kā vienu no vairākām darbīgajām vielām, atļauju vajadzības gadījumā groza vai atsauc vēlākais līdz 2016. gada 30. jūnijam vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas iekļautas Direktīvas 91/414/EEK I pielikumā vai ar kuriem minētā viela vai vielas apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 25. augustā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2006. gada 19. jūlija Lēmums 2006/517/EK, ar ko principā atzīst tās dokumentācijas pilnīgumu, kas iesniegta sīkākai izskatīšanai saistībā ar iespējamo metaflumizona iekļaušanu Padomes Direktīvas 91/414/EEK I pielikumā (OV L 201, 25.7.2006., 34. lpp.).

      (4)  Komisijas 2011. gada 25. februāra Regula (ES) Nr. 188/2011, ar ko nosaka sīki izstrādātus īstenošanas noteikumus Padomes Direktīvai 91/414/EEK attiecībā uz to darbīgo vielu novērtēšanu, kuras nav bijušas tirgū divus gadus pēc minētās direktīvas paziņošanas (OV L 53, 26.2.2011., 51. lpp.).

      (5)  EFSA Journal 2013; 11(10):3373. Pieejams tiešsaistē: www.efsa.europa.eu.

      (6)  Komisijas 1992. gada 11. decembra Regula (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (OV L 366, 15.12.1992., 10. lpp.).

      (7)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Metaflumizons

                     CAS Nr. 139968-49-3

                     CIPAC Nr. 779

                  (EZ)-2′-[2-(4-ciānfenil)-1-(α,α,α-trifluor-m-tolil)etilidēn]-4-(trifluormetoksi)karbonilhidrazīds

                  ≥945 g/kg
                  (90-100 % E izomērs
                  10-0 % Z izomērs)
                  Šādi būtiski piemaisījumi nedrīkst pārsniegt noteiktu robežvērtību:

                              Hidrazīns ≤ 1 mg/kg

                              4-(trifluormetoksi)fenila izocianāts ≤100 mg/kg

                              Toluols: ≤ 2 g/kg

                  2015. gada 1. janvāris

                  2024. gada 31. decembris

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par metaflumizonu un jo īpaši tā I un II papildinājumu, ko 2014. gada 11. jūlijā pabeigusi Augu, dzīvnieku, pārtikas aprites un dzīvnieku barības pastāvīgā komiteja.
                  Šajā vispārējā novērtējumā dalībvalstis īpašu uzmanību pievērš:

                              a)

                              apdraudējumam zivīm un nogulās mītošajiem organismiem;

                              b)

                              apdraudējumam putniem, kuri ēd gliemežus vai sliekas.

                        Lietošanas nosacījumos vajadzības gadījumā ietver apdraudējuma mazināšanas pasākumus.
                  Pieteikuma iesniedzējs sniedz apstiprinošu informāciju par:

                              1)

                              toksikoloģiskajos un ekotoksikoloģiskos pētījumos izmantotā materiāla līdzvērtīgumu ar ierosinātajām tehniskajām specifikācijām;

                              2)

                              informāciju par metaflumizona potenciālu attiecībā uz bioloģisko uzkrāšanos ūdens organismos un bioloģisko pastiprināšanos ūdensdzīvnieku barības ķēdēs.

                        Pieteikuma iesniedzējs sniedz Komisijai, dalībvalstīm un iestādei attiecīgo informāciju, kas pieprasīta saskaņā ar 1. punktu, līdz 2015. gada 30. jūnijam un informāciju, kas pieprasīta saskaņā ar 2. punktu, — līdz 2016. gada 31. decembrim.

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “78

                     Metaflumizons

                        CAS Nr. 139968-49-3

                        CIPAC Nr. 779

                     (EZ)-2′-[2-(4-ciānfenil)-1-(α,α,α-trifluor-m-tolil)etilidēn]-4-(trifluormetoksi)karbonilhidrazīds

                     ≥945 g/kg
                     (90-100 % E izomērs
                     10-0 % Z izomērs)
                     Šādi būtiski piemaisījumi nedrīkst pārsniegt noteiktu robežvērtību:

                                 Hidrazīns ≤ 1 mg/kg

                                 4-(trifluormetoksi)fenila izocianāts ≤100 mg/kg

                                 Toluols: ≤ 2 g/kg

                     2015. gada 1. janvāris

                     2024. gada 31. decembris

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par metaflumizonu un jo īpaši tā I un II papildinājumu, ko 2014. gada 11. jūlijā pabeigusi Augu, dzīvnieku, pārtikas aprites un dzīvnieku barības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš:

                                 a)

                                 apdraudējumam zivīm un nogulās mītošajiem organismiem;

                                 b)

                                 apdraudējumam putniem, kuri ēd gliemežus vai sliekas.

                           Lietošanas nosacījumos vajadzības gadījumā ietver apdraudējuma mazināšanas pasākumus.
                     Pieteikuma iesniedzējs sniedz apstiprinošu informāciju par:

                                 1)

                                 toksikoloģiskajos un ekotoksikoloģiskos pētījumos izmantotā materiāla līdzvērtīgumu ar ierosinātajām tehniskajām specifikācijām;

                                 2)

                                 informāciju par metaflumizona potenciālu attiecībā uz bioloģisko uzkrāšanos ūdens organismos un bioloģisko pastiprināšanos ūdensdzīvnieku barības ķēdēs.

                           Pieteikuma iesniedzējs sniedz Komisijai, dalībvalstīm un iestādei attiecīgo informāciju, kas pieprasīta saskaņā ar 1. punktu, līdz 2015. gada 30. jūnijam un informāciju, kas pieprasīta saskaņā ar 2. punktu, — līdz 2016. gada 31. decembrim.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.


title: Komisijas Īstenošanas regula (ES) Nr. 797/2011 ( 2011. gada 9. augusts ), ar ko apstiprina darbīgo vielu spiroksamīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               10.8.2011

               LV

               Eiropas Savienības Oficiālais Vēstnesis

               L 205/3

         KOMISIJAS ĪSTENOŠANAS REGULA (ES) Nr. 797/2011
   (2011. gada 9. augusts),
   ar ko apstiprina darbīgo vielu spiroksamīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta b) apakšpunktu darbīgajām vielām, kas minētas I pielikumā Komisijas 2007. gada 27. jūnija Regulai (EK) Nr. 737/2007, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj darbīgo vielu pirmo grupu, un izveido šo vielu sarakstu (2) attiecībā uz apstiprināšanas procedūru un nosacījumiem piemēro Padomes Direktīvu 91/414/EEK (3). Spiroksamīns ir iekļauts Regulas (EK) Nr. 737/2007 I pielikumā.

               (2)

               Spiroksamīna apstiprināšanas termiņš, kā norādīts pielikuma A daļā Komisijas 2011. gada 25. maija Īstenošanas regulā (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (4), beidzas 2011. gada 31. decembrī. Saskaņā ar Regulas (EK) Nr. 737/2007 4. panta noteikumiem minētajā pantā norādītajā laika posmā tika iesniegts pieteikums par spiroksamīna atkārtotu iekļaušanu Direktīvas 91/414/EEK I pielikumā.

               (3)

               Ar Komisijas 2008. gada 28. jūlija Lēmumu 2008/656/EK par pieteikumu atbilstību saistībā ar darbīgo vielu azimsulfurona, azoksistrobīna, fluroksipīra, imazalila, krezoksimmetila, proheksadionkalcija un spiroksamīna atkārtotu iekļaušanu Padomes Direktīvas 91/414/EEK I pielikumā un par attiecīgo iesniedzēju saraksta izveidošanu minētais pieteikums tika atzīts par atbilstīgu (5).

               (4)

               Pieteikuma iesniedzējs Regulas (EK) Nr. 737/2007 6. pantā noteiktajā termiņā iesniedza minētajā pantā prasītos datus, kā arī skaidrojumu par katra jaunā iesniegtā pētījuma nozīmi.

               (5)

               Ziņotāja dalībvalsts, apspriežoties ar otru ziņotāju dalībvalsti, sagatavoja novērtējuma ziņojumu, ko 2009. gada 17. septembrī iesniedza Komisijai un Eiropas Pārtikas nekaitīguma iestādei (turpmāk “iestāde”). Minētajā ziņojumā līdz ar attiecīgās darbīgās vielas novērtējumu ir iekļauts to pētījumu saraksts, kurus ziņotāja dalībvalsts izmantoja vielas novērtēšanai.

               (6)

               Iestāde informēja pieteikuma iesniedzēju un dalībvalstis par novērtējuma ziņojumu un nosūtīja Komisijai saņemtās piezīmes. Turklāt iestāde nodrošināja novērtējuma ziņojumu pieejamību sabiedrībai.

               (7)

               Pēc Komisijas lūguma dalībvalstis un iestāde veica novērtējuma ziņojuma profesionālapskati. Iestāde 2010. gada 1. septembrī Komisijai iesniedza savus secinājumus par spiroksamīna riska novērtējuma (6) profesionālapskati. Dalībvalstis un Komisija pārskatīja novērtējuma ziņojumu un iestādes secinājumus Pārtikas aprites un dzīvnieku veselības pastāvīgajā komitejā, un 2011. gada 17. jūnijā to pabeidza kā Komisijas pārskata ziņojumu par spiroksamīnu.

               (8)

               Dažādās veiktajās pārbaudēs ir atklājies, ka spiroksamīnu saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunkta prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt spiroksamīnu.

               (9)

               Saskaņā ar Regulas (EK) Nr. 1107/2009 13. panta 2. punktu kopā ar tās 6. pantu un ņemot vērā pašreizējās zinātnes un tehnikas atziņas, tomēr ir jāietver konkrēti nosacījumi un ierobežojumi, kas nav paredzēti pirmajā iekļaušanas reizē Direktīvas 91/414/EEK I pielikumā.

               (10)

               Neņemot vērā minēto secinājumu par to, ka spiroksamīns būtu jāapstiprina, ir lietderīgi pieprasīt papildu apstiprinošu informāciju.

               (11)

               Pirms apstiprināšanas būtu jāparedz pietiekami ilgs laikposms, lai dalībvalstis un ieinteresētās personas varētu sagatavoties ar šo apstiprināšanu saistīto jauno prasību izpildei.

               (12)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro šādi nosacījumi. Pēc apstiprināšanas dalībvalstīm būtu jāatvēl seši mēneši atļauju pārskatīšanai attiecībā uz augu aizsardzības līdzekļiem, kas satur spiroksamīnu. Dalībvalstīm attiecīgi būtu jāmaina, jāaizstāj vai jāatsauc atļaujas. Atkāpjoties no minētā termiņa, būtu jāparedz garāks laikposms, lai iesniegtu un novērtētu visus atjauninātos III pielikumā minētos dokumentus par katru augu aizsardzības līdzekli katram attiecīgajam lietojumam saskaņā ar vienotajiem principiem, kā noteikts Direktīvā 91/414/EEK.

               (13)

               Direktīvas 91/414/EEK I pielikumā iekļaujot aktīvās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (7), gūtā pieredze liecina, ka var rasties grūtības, interpretējot pašreizējo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, ir jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdzšinējām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz nekādus jaunus pienākumus dalībvalstīm vai atļauju turētājiem.

               (14)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Īstenošanas regulas (ES) Nr. 540/2011 pielikums.

               (15)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu spiroksamīnu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Vajadzības gadījumā dalībvalstis līdz 2012. gada 30. jūnijam saskaņā ar Regulu (EK) 1107/2009 groza vai atsauc spēkā esošās tādu augu aizsardzības līdzekļu atļaujas, kuru sastāvā ir spiroksamīns kā darbīgā viela.
   Līdz minētajai dienai tās jo īpaši pārliecinās, vai ir izpildīti šīs regulas I pielikuma nosacījumi, izņemot nosacījumus, kas norādīti minētā pielikuma B daļas īpašo noteikumu slejā, un vai atļaujas turētājam ir dokumentācija vai piekļuve dokumentācijai, kas atbilst Direktīvas 91/414/EK II pielikuma prasībām saskaņā ar minētās direktīvas 13. panta 1. līdz 4. punkta un Regulas (EK) Nr. 1107/2009 62. panta nosacījumiem.
   2.   Atkāpjoties no 1. punkta, katru atļauto augu aizsardzības līdzekli, kas satur spiroksamīnu kā vienīgo darbīgo vielu vai vienu no vairākām darbīgajām vielām, kuras vēlākais līdz 2011. gada 31. decembrim ir iekļautas Īstenošanas Regulas (ES) Nr. 540/2011 pielikumā, dalībvalstis atkārtoti novērtē saskaņā ar vienotajiem principiem, kuri noteikti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma B daļas īpašo noteikumu sleju. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punkta nosacījumiem.
   Kad tas ir noteikts, dalībvalstis rīkojas šādi:

               a)

               ja līdzeklis satur spiroksamīnu kā vienīgo darbīgo vielu, atļauju vajadzības gadījumā groza vai atsauc vēlākais līdz 2015. gada 31. decembrim; vai

               b)

               ja līdzeklis satur spiroksamīnu kā vienu no vairākām darbīgajām vielām, atļauju vajadzības gadījumā groza vai atsauc vēlākais līdz 2015. gada 31. decembrim vai līdz dienai, kas attiecībā uz šādiem grozījumiem vai atsaukšanu noteikta attiecīgajā tiesību aktā vai tiesību aktos, ar ko attiecīgo vielu vai vielas iekļāva Direktīvas 91/414/EEK I pielikumā vai apstiprināja, izvēloties vēlāko no šiem datumiem.

         3. pants
   Grozījumi Īstenošanas Regulā (ES) Nr. 540/2011
   Īstenošanas Regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 9. augustā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 169, 29.6.2007., 10. lpp.

      (4)  OV L 153, 11.6.2011., 1. lpp.

      (5)  OV L 214, 9.8.2008., 70. lpp.

      (6)  Conclusion on the peer review of the pesticide risk assessment of the active substance spiroxamine. EFSA Vēstnesis 2010;8(9):1719. [102 lpp.]. doi:10.2903/j.efsa.2010 1719. Pieejams tiešsaistē: www.efsa.europa.eu.

      (7)  OV L 366, 15.12.1992., 10. lpp.

      I PIELIKUMS

                  Parastais nosaukums, Identifikācijas numurs

                     IUPAC nosaukums

                  Tīrība (1)

                  Apstiprināšanas datums

                  Apstiprinājums ir spēkā līdz

                  Īpaši noteikumi

                  Spiroksamīns

                     CAS Nr. 1181134-30-8

                     CIPAC Nr. 572

                  8-terc-butil-1,4-dioksaspiro[4.5]dekan-2-
                  ilmetil(etil)(propil)amīns (ISO)

                  ≥ 940 g/kg
                  (diastereomēri A un B kopā)

                  2012. gada 1. janvāris

                  2021. gada 31. decembris

                  A DAĻA
                  Var atļaut lietot tikai kā fungicīdu.
                  B DAĻA
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par spiroksamīnu un jo īpaši tā I un II papildinājumu, ko 2011. gada 17. jūnijā pabeidza Pārtikas aprites un dzīvnieku veselības pastāvīgā komiteja.
                  Šajā vispārējā novērtējumā dalībvalstis īpašu uzmanību pievērš:

                              1)

                              lietotāju un darba veicēju apdraudējumam un nodrošina, ka lietošanas noteikumos norādīts, ka jālieto atbilstoši individuālās aizsardzības līdzekļi;

                              2)

                              pazemes ūdeņu aizsardzībai, ja darbīgo vielu lieto reģionos ar jutīgu augsni un/vai ar jutīgiem klimatiskiem apstākļiem;

                              3)

                              ūdens organismu apdraudējumam.

                        Atļaujas nosacījumos vajadzības gadījumā ietver apdraudējuma mazināšanas pasākumus.
                  Pieteikuma iesniedzējs iesniedz apstiprinošu informāciju attiecību uz:

                              a)

                              iespējamo ietekmi uz darba veicējiem, patērētājiem un vides apdraudējuma novērtējumu saistībā ar iespējamo katra izomēra stereo selektīvo noārdīšanos augos, dzīvniekos un vidē;

                              b)

                              augu metabolītu toksicitāti, kas veidojas augļu kultūrās, un augļu kultūru atliekvielu iespējamu hidrolīzi apstrādātās precēs;

                              c)

                              gruntsūdeņu apdraudējuma novērtējumu attiecībā uz metabolītu M03 (2);

                              d)

                              ūdens organismu apdraudējumu.

                        Pieteikuma iesniedzējs dalībvalstīm, Komisijai un iestādei a) punktā minēto informāciju iesniedz divu gadu laikā pēc īpašu vadlīniju pieņemšanas un b), c) un d) punktā minēto informāciju – līdz 2013. gada 31. decembrim.

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.

         (2)  M03: (8-terc-butil-l,4-dioksaspiro [4.5] dekan-2-il)metil]etil(propil)amīna oksīds.

      II PIELIKUMS
      Īstenošanas Regulas (ES) Nr. 540/2011 pielikumu groza šādi:

                  1)

                  ierakstu A daļā par spiroksamīnu svītro;

                  2)

                  B daļai pievieno šādu ierakstu:

                              “7

                              Spiroksamīns

                                 CAS Nr. 1181134-30-8

                                 CIPAC Nr. 572

                              8-terc-butil-1,4-dioksaspiro[4.5]dekan-2-ilmetil(etil)(propil)amīns (ISO)

                              ≥ 940 g/kg
                              (diastereomēri A un B kopā)

                              2012. gada 1. janvāru

                              2021. gada 31. decembris

                              A DAĻA
                              Var atļaut lietot tikai kā fungicīdu.
                              B DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par spiroksamīnu un jo īpaši tā I un II papildinājumu, ko 2011. gada 17. jūnijā pabeidza Pārtikas aprites un dzīvnieku veselības pastāvīgā komiteja.
                              Šajā vispārējā novērtējumā dalībvalstis īpašu uzmanību pievērš:

                                          1)

                                          lietotāju un darba veicēju apdraudējumam un nodrošina, ka lietošanas noteikumos norādīts, ka jālieto atbilstoši individuālās aizsardzības līdzekļi;

                                          2)

                                          pazemes ūdeņu aizsardzībai, ja darbīgo vielu lieto reģionos ar jutīgu augsni un/vai ar jutīgiem klimatiskiem apstākļiem;

                                          3)

                                          ūdens organismu apdraudējumam.

                                    Atļaujas nosacījumos vajadzības gadījumā ietver apdraudējuma mazināšanas pasākumus.
                              Pieteikuma iesniedzējs iesniedz apstiprinošu informāciju par:

                                          a)

                                          iespējamo ietekmi uz darba veicējiem, patērētājiem un vides apdraudējuma novērtējumu saistībā ar iespējamo katra izomēra stereo selektīvo noārdīšanos augos, dzīvniekos un vidē;

                                          b)

                                          augu metabolītu toksicitāti, kas veidojas augļu kultūrās, un augļu kultūru atliekvielu iespējamu hidrolīzi apstrādātās precēs;

                                          c)

                                          gruntsūdeņu apdraudējuma novērtējumu attiecībā uz metabolītu M03 (1);

                                          d)

                                          ūdens organismu apdraudējumu.

                                    Pieteikuma iesniedzējs dalībvalstīm, Komisijai un iestādei a) punktā minēto informāciju iesniedz divu gadu laikā pēc īpašu vadlīniju pieņemšanas un b), c) un d) punktā minēto informāciju – līdz 2013. gada 31. decembrim.

         (1)  M03: (8-terc-butil-l,4-dioksaspiro [4.5] dekan-2-il)metil]etil(propil)amīna oksīds.”


title: Komisijas Īstenošanas regula (ES) Nr. 674/2011 ( 2011. gada 13. jūlijs ), ar ko nosaka piešķiramā daudzuma ierobežojuma koeficientu, kas piemērojams, izdodot eksporta licences, ar ko noraida eksporta licenču pieteikumus un pārtrauc ārpuskvotas cukura eksporta licenču pieteikumu pieņemšanu

text:
               14.7.2011

               LV

               Eiropas Savienības Oficiālais Vēstnesis

               L 184/4

         KOMISIJAS ĪSTENOŠANAS REGULA (ES) Nr. 674/2011
   (2011. gada 13. jūlijs),
   ar ko nosaka piešķiramā daudzuma ierobežojuma koeficientu, kas piemērojams, izdodot eksporta licences, ar ko noraida eksporta licenču pieteikumus un pārtrauc ārpuskvotas cukura eksporta licenču pieteikumu pieņemšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 30. jūnija Regulu (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2), un jo īpaši tās 7.e pantu saistībā ar 9. panta 1. punktu,
   tā kā:

               (1)

               Saskaņā ar Regulas (EK) Nr. 1234/2007 61. panta pirmās daļas d) punktu tirdzniecības gadā saražoto cukura daudzumu, kas pārsniedz minētās regulas 56. pantā paredzēto kvotu, var eksportēt tikai tad, ja ir ievērots Komisijas noteiktais kvantitatīvais ierobežojums.

               (2)

               Minētie ierobežojumi ir noteikti Komisijas 2010. gada 7. maija Regulā (ES) Nr. 397/2010, ar ko nosaka kvantitatīvos ierobežojumus ārpuskvotas cukura un izoglikozes eksportam līdz 2010./11. tirdzniecības gada beigām (3).

               (3)

               Cukura daudzumi, uz kuriem attiecas eksporta licenču pieteikumi, pārsniedz Regulā (ES) Nr. 397/2010 noteikto kvantitatīvo ierobežojumu. Tāpēc jānosaka piešķiramā daudzuma ierobežojuma koeficients daudzumiem, uz kuriem attiecas 2011. gada 4., 5., 6., 7. un 8. jūlijā iesniegtie pieteikumi. Līdz ar to visi pēc 2011. gada 8. jūlija iesniegtie cukura eksporta licenču pieteikumi ir jānoraida un eksporta licenču pieteikumu pieņemšana jāpārtrauc,

         IR PIEŅĒMUSI ŠO REGULU.
   1. pants
   1.   Eksporta licences attiecībā uz ārpuskvotas cukuru, par ko pieteikumi iesniegti no 2011. gada 4. līdz 8. jūlijam, izdod par pieteikumos norādītajiem daudzumiem, kas pareizināti ar piešķiramā daudzuma ierobežojuma koeficientu 71,122263 %.
   2.   Ar šo tiek noraidīti ārpuskvotas cukura eksporta licenču pieteikumi, kas iesniegti 2011. gada 11., 12., 13., 14. un 15. jūlijā.
   3.   Ārpuskvotas cukura eksporta licenču pieteikumu pieņemšanu pārtrauc uz laiku no 2011. gada 18. jūlija līdz 2011. gada 30. septembrim.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 13. jūlijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 178, 1.7.2006., 24. lpp.

      (3)  OV L 115, 8.5.2010., 26. lpp.


title: Komisijas Īstenošanas regula (ES) Nr. 582/2012 ( 2012. gada 2. jūlijs ), ar ko apstiprina darbīgo vielu bifentrīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               3.7.2012

               LV

               Eiropas Savienības Oficiālais Vēstnesis

               L 173/3

         KOMISIJAS ĪSTENOŠANAS REGULA (ES) Nr. 582/2012
   (2012. gada 2. jūlijs),
   ar ko apstiprina darbīgo vielu bifentrīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta c) apakšpunktu attiecībā uz apstiprinājuma procedūru un nosacījumiem tādām darbīgajām vielām, par kurām iesniegtie pieteikumi atzīti par pilnīgiem atbilstoši 16. pantam Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas tās I pielikumā (2), piemēro Padomes Direktīvu 91/414/EEK (3). Bifentrīns ir darbīgā viela, par kuru iesniegtais pieteikums saskaņā ar minēto regulu atzīts par pilnīgu.

               (2)

               Komisijas Regulās (EK) Nr. 451/2000 (4) un (EK) Nr. 1490/2002 (5) paredzēti sīki izstrādāti noteikumi par Direktīvas 91/414/EEK 8. panta 2. punktā minētās darba programmas otrā un trešā posma īstenošanu un sniegts to darbīgo vielu saraksts, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Bifentrīns ir minētajā sarakstā. Ar Komisijas Lēmumu 2009/887/EK (6) tika nolemts neiekļaut bifentrīnu Direktīvas 91/414/EEK I pielikumā.

               (3)

               Saskaņā ar Direktīvas 91/414/EEK 6. panta 2. punktu sākotnējais iesniedzējs (turpmāk “pieteikuma iesniedzējs”) iesniedza jaunu pieteikumu, kurā lūdza piemērot paātrināto procedūru, kā noteikts Regulas (EK) Nr. 33/2008 14.–19. pantā.

               (4)

               Pieteikumu iesniedza Francijai, kura ar Regulu (EK) Nr. 1490/2002 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie lietošanas veidi ir tādi paši kā tie, uz kuriem attiecas Lēmums 2009/887/EK. Minētais pieteikums atbilst arī pārējām Regulas (EK) Nr. 33/2008 15. pantā noteiktajām pamatprasībām un procedūras prasībām.

               (5)

               Francija izvērtēja pieteikuma iesniedzēja iesniegtos papildu datus un sagatavoja papildu ziņojumu. Tā minēto ziņojumu 2010. gada 6. augustā nosūtīja Eiropas Pārtikas nekaitīguma iestādei (turpmāk “iestāde”) un Komisijai. Iestāde šo papildu ziņojumu nosūtīja pārējām dalībvalstīm un pieteikuma iesniedzējam komentāru sniegšanai un saņemtos komentārus nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma iestāde 2011. gada 11. maijā iesniedza Komisijai savu secinājumu par bifentrīnu (7). Dalībvalstis un Komisija Pārtikas aprites un dzīvnieku veselības pastāvīgajā komitejā izskatīja novērtējuma ziņojuma projektu, papildu ziņojumu un iestādes secinājumu, un 2012. gada 1. jūnijā šie dokumenti tika pabeigti kā Komisijas pārskata ziņojums par bifentrīnu.

               (6)

               Ziņotājas dalībvalsts papildu ziņojumā un iestādes jaunajā secinājumā uzmanība bija vērsta uz problemātiskajiem aspektiem, kuru dēļ attiecīgo vielu neiekļāva minētajā pielikumā. Bažas galvenokārt radīja iespējamais gruntsūdeņu piesārņojums, ko izraisījis būtisks augsnes noārdīšanas produkts (TFP skābe), kā arī iespējamība, ka nav pienācīgi novērtēts patērētāju apdraudējums, jo pieejamie dati par atliekām nav bijuši pietiekami, un tas, ka nav izmeklēts abu bifentrīnu veidojošo izomēru metabolisma paraugs. Attiecībā uz ekotoksikoloģiju nav pienācīgi risināta zīdītāju, ūdens organismu, slieku, blakussugu posmkāju, blakussugu augu un blakussugu augsnes makroorganismu apdraudējuma problēma.

               (7)

               Saskaņā ar jauno informāciju, ko sniedzis pieteikuma iesniedzējs, iespējamība, ka gruntsūdeņi ir piesārņoti ar bifentrīnu un tā metabolītiem, tostarp TFP, ir zema. Iesniegtie dati par atliekām un informācija par izomēru metabolizāciju apstiprina, ka patērētāju apdraudējuma līmenis ir pieņemams. Attiecībā uz ekotoksikoloģiju sīki izstrādātais riska novērtējums attiecībā uz zīdītājiem, ūdens organismiem, sliekām, blakussugu posmkājiem, blakussugu augsnes makroorganismiem un blakussugu augiem ļāva noteikt pieņemamus riska scenārijus attiecīgajām sugām.

               (8)

               Tātad papildu informācija, ko sniedzis pieteikuma iesniedzējs, ļauj izslēgt konkrētos problemātiskos aspektus, kuru dēļ attiecīgā viela netika iekļauta minētajā pielikumā. Citi neatrisināti zinātniski jautājumi nav radušies.

               (9)

               Dažādajās veiktajās pārbaudēs tika konstatēts, ka bifentrīnu saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt bifentrīnu saskaņā ar Regulu (EK) Nr. 1107/2009.

               (10)

               Pieņemamie riska scenāriji attiecībā uz ekotoksikoloģiju neatkarīgi no riska novērtējuma atklāja, ka bifentrīnam ir bioakumulācijas spēja. Līdz ar to apstiprinājuma periodam vajadzētu ilgt septiņus gadus, nevis desmit, kas ir noteiktais maksimums.

               (11)

               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz konkrēti nosacījumi un ierobežojumi.

               (12)

               Neskarot secinājumu, ka bifentrīns būtu jāapstiprina, īpaši lietderīgi ir pieprasīt apliecinošu papildu informāciju.

               (13)

               Saskaņā ar Regulas (EK) Nr. 1107/2009 13. panta 4. punktu attiecīgi būtu jāgroza pielikums Komisijas 2011. gada 25. maija Īstenošanas regulai (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz apstiprināto darbīgo vielu sarakstu (8).

               (14)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu bifentrīnu, kā norādīts I pielikumā, apstiprina, ievērojot minētajā pielikumā paredzētos nosacījumus.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 2. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 15, 18.1.2008., 5. lpp.

      (3)  OV L 230, 19.8.1991., 1. lpp.

      (4)  OV L 55, 29.2.2000., 25. lpp.

      (5)  OV L 224, 21.8.2002., 23. lpp.

      (6)  OV L 318, 4.12.2009., 41. lpp.

      (7)  Eiropas Pārtikas nekaitīguma iestāde, Conclusion on the peer review of the pesticide risk assessment of the active substance bifenthrin. EFSA Journal 2011;9(5):2159. 0;8(11): [101 pp.] doi:10.2903/j.efsa.2011.2159. Pieejams tiešsaistē: www.efsa.europa.eu/efsajournal.htm.

      (8)  OV L 153, 11.6.2011., 1. lpp.

      I PIELIKUMS

                  Parastais nosaukums, identifikācijas numuri

                  IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Bifentrīns

                     CAS Nr. 82657-04-3

                     CIPAC Nr. 415

                  2-metilbifenil-3-ilmetil(1RS,3RS)-3-[(Z)-2-hloro-3,3,3-trifluoroprop-1-enil]-2,2-dimetilciklopropānkarboksilāts
                  vai
                  2-metilbifenil-3-ilmetil(1RS)-cis-3-[(Z)-2-hloro-3,3,3-trifluoroprop-1-enil]-2,2-dimetilciklopropānkarboksilāts

                  ≥ 930 g/kg
                  Piemaisījumi:
                  toluēns ne vairāk kā 5 g/kg

                  2012. gada 1. augusts

                  2019. gada 31. jūlijs

                  A   DAĻA
                  Var atļaut lietot tikai kā insekticīdu.
                  B   DAĻA
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par bifentrīnu un jo īpaši I un II papildinājumu, ko 2012. gada 1. jūnijā pabeidza Pārtikas aprites un dzīvnieku veselības pastāvīgā komiteja.
                  Šajā vispārējā novērtējumā dalībvalstis īpašu uzmanību pievērš:

                              a)

                              noturīgumam vidē;

                              b)

                              bioakumulācijas un bioloģiskās pastiprināšanās riskam;

                              c)

                              lietotāju un darbinieku aizsardzībai, nodrošinot, lai lietošanas noteikumos tiktu paredzēts, ka vajadzības gadījumā ir jāizmanto atbilstoši individuālās aizsardzības līdzekļi;

                              d)

                              ūdens organismu, jo īpaši zivju un bezmugurkaulnieku, blakussugu posmkāju un bišu apdraudējumam, nodrošinot, lai atļaujas nosacījumos tiktu paredzēts, ka vajadzības gadījumā jāveic risku mazinoši pasākumi.

                        Pieteikuma iesniedzējs iesniedz apstiprinošu informāciju par:

                              1)

                              atlieku toksiskumu attiecībā uz blakussugu posmkājiem un rekolonizācijas iespējamību;

                              2)

                              augsnes metabolīta 4'-OH bifentrīna apriti un uzvedību;

                              3)

                              tādu izomēru noārdīšanos augsnē, kas satur bifentrīnu, 4'-OH bifentrīnu un TFP skābi.

                        Pieteikuma iesniedzējs līdz 2014. gada 31. jūlijam Komisijai, dalībvalstīm un iestādei iesniedz 1., 2. un 3. punktā noteikto informāciju.
                  Pieteikuma iesniedzējs līdz 2013. gada 31. jūlijam Komisijai, dalībvalstīm un iestādei iesniedz monitoringa programmu bioakumulācijas un bioloģiskās pastiprināšanās iespējamības novērtēšanai ūdens un sauszemes vidē. Šīs monitoringa programmas rezultātus kā monitoringa ziņojumu līdz 2015. gada 31. jūlijam iesniedz ziņotājai dalībvalstij, Komisijai un iestādei.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļu papildina ar šādu ierakstu:

                     Nr.

                     Parastais nosaukums, identifikācijas numuri

                     IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “23

                     Bifentrīns

                        CAS Nr.
                     82657-04-3

                        CIPAC Nr. 415

                     2-metilbifenil-3-ilmetil(1RS,3RS)-3-[(Z)-2-hloro-3,3,3-trifluoroprop-1-enil]-2,2-dimetilciklopropānkarboksilāts
                     vai
                     2-metilbifenil-3-ilmetil(1RS)-cis-3-[(Z)-2-hloro-3,3,3-trifluoroprop-1-enil]-2,2-dimetilciklopropānkarboksilāts

                     ≥ 930 g/kg
                     Piemaisījumi:
                     toluēns ne vairāk kā 5 g/kg

                     2012. gada 1. augusts

                     2019. gada 31. jūlijs

                     A   DAĻA
                     Var atļaut lietot tikai kā insekticīdu.
                     B   DAĻA
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par bifentrīnu un jo īpaši I un II papildinājumu, ko 2012. gada 1. jūnijā pabeidza Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš:

                                 a)

                                 noturīgumam vidē;

                                 b)

                                 bioakumulācijas un bioloģiskās pastiprināšanās riskam;

                                 c)

                                 lietotāju un darbinieku aizsardzībai, nodrošinot, lai lietošanas noteikumos tiktu paredzēts, ka vajadzības gadījumā ir jāizmanto atbilstoši individuālās aizsardzības līdzekļi;

                                 d)

                                 ūdens organismu, jo īpaši zivju un bezmugurkaulnieku, blakussugu posmkāju un bišu apdraudējumam, nodrošinot, lai atļaujas nosacījumos tiktu paredzēts, ka vajadzības gadījumā jāveic risku mazinoši pasākumi.

                           Pieteikuma iesniedzējs iesniedz apstiprinošu informāciju par:

                                 1)

                                 atlieku toksiskumu attiecībā uz blakussugu posmkājiem un rekolonizācijas iespējamību;

                                 2)

                                 augsnes metabolīta 4'-OH bifentrīna apriti un uzvedību;

                                 3)

                                 tādu izomēru noārdīšanos augsnē, kas satur bifentrīnu, 4'-OH bifentrīnu un TFP skābi.

                           Pieteikuma iesniedzējs līdz 2014. gada 31. jūlijam Komisijai, dalībvalstīm un iestādei iesniedz 1., 2. un 3. punktā noteikto informāciju.
                     Pieteikuma iesniedzējs līdz 2013. gada 31. jūlijam Komisijai, dalībvalstīm un iestādei iesniedz pārraudzības programmu bioakumulācijas un bioloģiskās pastiprināšanās iespējamības novērtēšanai ūdens un sauszemes vidē. Šīs monitoringa programmas rezultātus kā monitoringa ziņojumu līdz 2015. gada 31. jūlijam iesniedz ziņotājai dalībvalstij, Komisijai un iestādei.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) 2015/51 ( 2015. gada 14. janvāris ), ar ko atbilstīgi Eiropas Parlamenta un Padomes Regulai (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu hromafenozīdu un groza Komisijas Īstenošanas regulas (ES) Nr. 540/2011 pielikumu, kā arī atļauj dalībvalstīm pagarināt minētajai darbīgajai vielai piešķirto pagaidu atļauju periodu  Dokuments attiecas uz EEZ

text:
               15.1.2015

               LV

               Eiropas Savienības Oficiālais Vēstnesis

               L 9/22

         KOMISIJAS ĪSTENOŠANAS REGULA (ES) 2015/51
   (2015. gada 14. janvāris),
   ar ko atbilstīgi Eiropas Parlamenta un Padomes Regulai (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu hromafenozīdu un groza Komisijas Īstenošanas regulas (ES) Nr. 540/2011 pielikumu, kā arī atļauj dalībvalstīm pagarināt minētajai darbīgajai vielai piešķirto pagaidu atļauju periodu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīvu 91/414/EEK (2) attiecībā uz apstiprinājuma procedūru un nosacījumiem piemēro tām darbīgajām vielām, par kurām saskaņā ar minētās direktīvas 6. panta 3. punktu pirms 2011. gada 14. jūnija pieņemts lēmums. Attiecībā uz hromafenozīdu Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2006/586/EK (3).

               (2)

               Saskaņā ar Direktīvas 91/414/EEK 6. panta 2. punktu Ungārija 2004. gada 12. decembrī saņēma uzņēmuma Arysta LifeScience (iepriekš Calliope SAS) iesniegumu Nippon Kayaku vārdā par darbīgās vielas hromafenozīda iekļaušanu Direktīvas 91/414/EEK I pielikumā. Ar Lēmumu 2006/586/EK tika apstiprināts, ka dokumentācija ir pilnīga, proti, principā to var uzskatīt par atbilstošu Direktīvas 91/414/EEK II un III pielikumā noteiktajām datu un informācijas prasībām.

               (3)

               Attiecībā uz lietojuma veidiem, kurus ierosinājis pieteikuma iesniedzējs, šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem. Izraudzītā ziņotāja dalībvalsts 2012. gada 19. martā iesniedza novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “iestāde”). Iestāde 2013. gada 31. oktobrī iesniedza Komisijai secinājumu par darbīgās vielas hromafenozīda pesticīdu apdraudējuma novērtējumu (4). Dalībvalstis un Komisija izskatīja novērtējuma ziņojuma projektu un iestādes secinājumu Augu, dzīvnieku, pārtikas aprites un dzīvnieku barības pastāvīgajā komitejā, un 2014. gada 10. oktobrī tas tika pabeigts kā Komisijas pārskata ziņojums par hromafenozīdu.

               (5)

               Dažādajās veiktajās pārbaudēs tika konstatēts, ka hromafenozīdu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt hromafenozīdu.

               (6)

               Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz atsevišķi nosacījumi un ierobežojumi. Īpaši lietderīgi ir pieprasīt papildu apstiprinošu informāciju.

               (7)

               Pirms apstiprināšanas būtu jāatvēl pietiekami ilgs laikposms, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (8)

               Neskarot no apstiprināšanas izrietošās saistības, kas noteiktas Regulā (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas dalībvalstīm būtu jāatvēl seši mēneši tādu augu aizsardzības līdzekļu atļauju pārskatīšanai, kas satur hromafenozīdu. Dalībvalstīm atļaujas attiecīgi būtu jāmaina, jāaizstāj vai jāatsauc. Atkāpjoties no iepriekš minētā termiņa, būtu jāparedz ilgāks laikposms, kurā iesniegt un novērtēt visus III pielikumā minētos dokumentus par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (9)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas Regulu (EEK) Nr. 3600/92 (5), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, būtu jāprecizē dalībvalstu pienākumi, it īpaši to pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz nekādus jaunus pienākumus nedz dalībvalstīm, nedz atļauju turētājiem.

               (10)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (6) pielikums.

               (11)

               Turklāt ir lietderīgi atļaut dalībvalstīm pagarināt pagaidu atļauju periodu, kas piešķirts attiecībā uz augu aizsardzības līdzekļiem, kuri satur hromafenozīdu, lai nodrošinātu tām laiku, kas vajadzīgs, lai izpildītu šajā regulā noteiktos pienākumus attiecībā uz minētajām pagaidu atļaujām.

               (12)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu hromafenozīdu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 vajadzības gadījumā līdz 2015. gada 30. septembrim groza vai atsauc spēkā esošās atļaujas augu aizsardzības līdzekļiem, kas satur darbīgo vielu hromafenozīdu.
   Tās līdz minētajam datumam īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma slejā “Īpaši noteikumi”, un vai atļaujas turētājam saskaņā ar Direktīvas 91/414/EEK 13. panta 1.–4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, katru atļauto augu aizsardzības līdzekli, kas satur hromafenozīdu kā vienīgo darbīgo vielu vai vienu no vairākām darbīgajām vielām, kuras visas vēlākais līdz 2015. gada 31. martam ir iekļautas Īstenošanas regulas (ES) Nr. 540/2011 pielikumā, dalībvalstis atkārtoti novērtē saskaņā ar vienotajiem principiem, kas minēti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma sleju “Īpaši noteikumi”. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja līdzeklis satur hromafenozīdu kā vienīgo darbīgo vielu, atļauju vajadzības gadījumā groza vai atsauc vēlākais līdz 2016. gada 30. septembrim; vai

               b)

               ja līdzeklis satur hromafenozīdu kā vienu no vairākām darbīgajām vielām, atļauju vajadzības gadījumā groza vai atsauc vēlākais līdz 2016. gada 30. septembrim vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas iekļautas Direktīvas 91/414/EEK I pielikumā vai ar kuriem minētā viela vai vielas apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Spēkā esošo pagaidu atļauju perioda pagarināšana
   Dalībvalstis var pagarināt spēkā esošo pagaidu atļauju periodu augu aizsardzības līdzekļiem, kuri satur hromafenozīdu, uz laikposmu, kas beidzas vēlākais 2016. gada 30. septembrī.
   5. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. aprīļa.
   Tomēr 4. pantu piemēro no šīs regulas spēkā stāšanās dienas.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 14. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2006. gada 25. augusta Lēmums 2006/586/EK, ar ko principā atzīst tās dokumentācijas pilnīgumu, kas iesniegta sīkākai pārbaudei saistībā ar iespējamo hromafenozida, halosulfurona, tembotriona, valifenala un cukini dzeltenās mozaīkas vīrusa novājinātā celma iekļaušanu Padomes Direktīvas 91/414/EEK I pielikumā (OV L 236, 31.8.2006., 31. lpp.).

      (4)  EFSA Journal 2013; 11(12):3461. Pieejams tiešsaistē: www.efsa.europa.eu.

      (5)  Komisijas 1992. gada 11. decembra Regula (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK (OV L 366, 15.12.1992., 10. lpp.).

      (6)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Hromafenozīds

                     CAS Nr. 143807-66-3

                     CIPAC Nr. 775

                     N′-tert-butil-5-metil-N′-(3,5-ksiloil)hromān-6-karbohidrazīds

                  ≥ 935 g/kg
                  Šādi būtiski piemaisījumi tehniskajā materiālā nedrīkst pārsniegt noteiktu robežvērtību:
                  butilacetāts (n-butilacetāts, CAS Nr. 123-86-4): ≤ 8 g/kg

                  2015. gada 1. aprīlis

                  2025. gada 31. marts

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par hromafenozīdu, un jo īpaši tā I un II papildinājumu, ko 2014. gada 10. oktobrī pabeigusi Augu, dzīvnieku, pārtikas aprites un dzīvnieku barības pastāvīgā komiteja.
                  Šajā vispārējā novērtējumā dalībvalstis īpašu uzmanību pievērš:

                              a)

                              riskam attiecībā uz gruntsūdeņiem, ja darbīgo vielu izmanto augsnes un klimata ziņā jutīgos apstākļos;

                              b)

                              riskam attiecībā uz tauriņu kārtas blakussugām ārpus kultūraugu audzēšanas platībām;

                              c)

                              riskam attiecībā uz nogulās mītošajiem organismiem.

                        Lietošanas nosacījumos vajadzības gadījumā ietver riska mazināšanas pasākumus.
                  Pieteikuma iesniedzējs sniedz apstiprinošu informāciju par:

                              1)

                              nenozīmīgu atšķirību starp materiālu, ko izmanto ekotoksiskuma testos, un tehniskā materiāla saskaņoto specifikāciju riska novērtēšanai;

                              2)

                              metabolīta M-010 riska novērtējumu nogulās mītošajiem organismiem;

                              3)

                              metabolītu M-006 un M-023 noplūdes iespēju gruntsūdeņos.

                        Pieteikuma iesniedzējs sniedz Komisijai, dalībvalstīm un iestādei attiecīgo informāciju, kas pieprasīta saskaņā ar 1. punktu, līdz 2015. gada 30. septembrim un informāciju, kas pieprasīta saskaņā ar 2. un 3. punktu, – līdz 2017. gada 31. martam.

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “81

                     Hromafenozīds

                        CAS Nr. 143807-66-3

                        CIPAC Nr. 775

                        N′-tert-butil-5-metil-N′-(3,5-ksiloil)hromān-6-karbohidrazīds

                     ≥ 935 g/kg
                     Šādi būtiski piemaisījumi tehniskajā materiālā nedrīkst pārsniegt noteiktu robežvērtību:
                     butilacetāts (n-butilacetāts, CAS Nr. 123-86-4): ≤ 8 g/kg

                     2015. gada 1. aprīlis

                     2025. gada 31. marts

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par hromafenozīdu, un jo īpaši tā I un II papildinājumu, ko 2014. gada 10. oktobrī pabeigusi Augu, dzīvnieku, pārtikas aprites un dzīvnieku barības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš:

                                 a)

                                 riskam attiecībā uz gruntsūdeņiem, ja darbīgo vielu izmanto augsnes un klimata ziņā jutīgos apstākļos;

                                 b)

                                 riskam attiecībā uz tauriņu kārtas blakussugām ārpus kultūraugu audzēšanas platībām;

                                 c)

                                 riskam attiecībā uz nogulās mītošajiem organismiem.

                           Lietošanas nosacījumos vajadzības gadījumā ietver riska mazināšanas pasākumus.
                     Pieteikuma iesniedzējs sniedz apstiprinošu informāciju par:

                                 1)

                                 nenozīmīgu atšķirību starp materiālu, ko izmanto ekotoksiskuma testos, un tehniskā materiāla saskaņoto specifikāciju riska novērtēšanai;

                                 2)

                                 metabolīta M-010 riska novērtējumu nogulās mītošajiem organismiem;

                                 3)

                                 metabolītu M-006 un M-023 noplūdes iespēju gruntsūdeņos.

                           Pieteikuma iesniedzējs sniedz Komisijai, dalībvalstīm un iestādei attiecīgo informāciju, kas pieprasīta saskaņā ar 1. punktu, līdz 2015. gada 30. septembrim un informāciju, kas pieprasīta saskaņā ar 2. un 3. punktu, – līdz 2017. gada 31. martam.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.


title: Komisijas Īstenošanas regula (ES) Nr. 487/2014 ( 2014. gada 12. maijs ), ar ko groza Īstenošanas regulu (ES) Nr. 540/2011 attiecībā uz apstiprinājuma periodu pagarināšanu darbīgajām vielām Bacillus subtilis ( Cohn 1872), celms QST 713, identisks ar celmu AQ 713, klodinafopam, metrafenonam, pirimikarbam, rimsulfuronam, spinosadam, tiametoksamam, tolkloflosmetilam un tritikonazolam  Dokuments attiecas uz EEZ

text:
               13.5.2014

               LV

               Eiropas Savienības Oficiālais Vēstnesis

               L 138/72

         KOMISIJAS ĪSTENOŠANAS REGULA (ES) Nr. 487/2014
   (2014. gada 12. maijs),
   ar ko groza Īstenošanas regulu (ES) Nr. 540/2011 attiecībā uz apstiprinājuma periodu pagarināšanu darbīgajām vielām Bacillus subtilis (Cohn 1872), celms QST 713, identisks ar celmu AQ 713, klodinafopam, metrafenonam, pirimikarbam, rimsulfuronam, spinosadam, tiametoksamam, tolkloflosmetilam un tritikonazolam
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
   tā kā:

               (1)

               Komisijas Īstenošanas regulas (ES) Nr. 540/2011 (2) pielikuma A daļā noteiktas darbīgās vielas, kuras uzskata par apstiprinātām saskaņā ar Regulu (EK) Nr. 1107/2009.

               (2)

               Darbīgo vielu Bacillus subtilis (Cohn 1872), celms QST 713, identisks ar celmu AQ 713, klodinafopa, metrafenona, pirimikarba, rimsulfurona, spinosada, tiametoksama, tolkloflosmetila un tritikonazola apstiprinājumu termiņš beigsies 2017. gada 31. janvārī. Ir iesniegti pieteikumi par šo darbīgo vielu apstiprinājumu atjaunošanu. Komisijas Īstenošanas regulā (ES) Nr. 844/2012 (3) noteiktās prasības attiecas uz šīm darbīgajām vielām, tādēļ nepieciešams pieteikuma iesniedzējiem dot pietiekami ilgu laiku, lai pabeigtu atjaunošanas procedūru saskaņā ar minēto regulu. Tādējādi šo darbīgo vielu apstiprinājumi, visdrīzāk, zaudēs spēku, pirms tiks pieņemts lēmums par to atjaunošanu. Tādēļ ir jāpagarina to apstiprinājuma periodi.

               (3)

               Tāpēc būtu attiecīgi jāgroza Īstenošanas regula (ES) Nr. 540/2011.

               (4)

               Ņemot vērā mērķi, kas izvirzīts Regulas (EK) Nr. 1107/2009 17. panta pirmajā daļā, gadījumos, kad ne vēlāk kā 30 mēnešu laikā pirms šīs regulas pielikumā noteiktā attiecīgā termiņa beigu datuma nav iesniegta papildu dokumentācija saskaņā ar Īstenošanas regulu (ES) Nr. 844/2012, Komisija termiņa beigas nosaka tajā pašā datumā, kāds bijis noteikts pirms šīs regulas pieņemšanas, vai agrākajā iespējamajā datumā pēc tās pieņemšanas.

               (5)

               Ņemot vērā mērķi, kas izvirzīts Regulas (EK) Nr. 1107/2009 17. panta pirmajā daļā, gadījumos, kad Komisija pieņem regulu, kurā noteikts, ka kādai šīs regulas pielikumā minētajai darbīgajai vielai nav atjaunots apstiprinājums, jo nav izpildīti apstiprinājuma kritēriji, Komisija termiņa beigas nosaka vai nu tajā pašā datumā, kāds bijis noteikts pirms šīs regulas pieņemšanas, vai regulas spēkā stāšanās datumā, izvēloties attiecīgo vēlāko datumu, ja vien nav atjaunots darbīgās vielas apstiprinājums.

               (6)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 12. maijā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (3)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

      PIELIKUMS
      Īstenošanas regulas (ES) Nr. 540/2011 pielikuma A daļu groza šādi:

                  1)

                  sestajā ailē “Apstiprināšanas termiņa beigas” attiecībā uz 123. ierakstu par klodinafopu datumu “2017. gada 31. janvāris” aizstāj ar “2018. gada 30. aprīlis”;

                  2)

                  sestajā ailē “Apstiprināšanas termiņa beigas” attiecībā uz 124. ierakstu par pirimikarbu datumu “2017. gada 31. janvāris” aizstāj ar “2018. gada 30. aprīlis”;

                  3)

                  sestajā ailē “Apstiprināšanas termiņa beigas” attiecībā uz 125. ierakstu par rimsulfuronu datumu “2017. gada 31. janvāris” aizstāj ar “2018. gada 30. aprīlis”;

                  4)

                  sestajā ailē “Apstiprināšanas termiņa beigas” attiecībā uz 126. ierakstu par tolkloflosmetilu datumu “2017. gada 31. janvāris” aizstāj ar “2018. gada 30. aprīlis”;

                  5)

                  sestajā ailē “Apstiprināšanas termiņa beigas” attiecībā uz 127. ierakstu par tritikonazolu datumu “2017. gada 31. janvāris” aizstāj ar “2018. gada 30. aprīlis”;

                  6)

                  sestajā ailē “Apstiprināšanas termiņa beigas” attiecībā uz 137. ierakstu par metrafenonu datumu “2017. gada 31. janvāris” aizstāj ar “2018. gada 30. aprīlis”;

                  7)

                  sestajā ailē “Apstiprināšanas termiņa beigas” attiecībā uz 138. ierakstu par Bacillus subtilis (Cohn 1872), celms QST 713, identisks ar celmu AQ 713, datumu “2017. gada 31. janvāris” aizstāj ar “2018. gada 30. aprīlis”;

                  8)

                  sestajā ailē “Apstiprināšanas termiņa beigas” attiecībā uz 139. ierakstu par spinosadu datumu “2017. gada 31. janvāris” aizstāj ar “2018. gada 30. aprīlis”;

                  9)

                  sestajā ailē “Apstiprināšanas termiņa beigas” attiecībā uz 140. ierakstu par tiametoksamu datumu “2017. gada 31. janvāris” aizstāj ar “2018. gada 30. aprīlis”.


title: Komisijas Īstenošanas regula (ES) Nr. 462/2014 ( 2014. gada 5. maijs ), ar ko apstiprina pamatvielu Equisetum arvense L. saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulu (ES) Nr. 540/2011  Dokuments attiecas uz EEZ

text:
               7.5.2014

               LV

               Eiropas Savienības Oficiālais Vēstnesis

               L 134/28

         KOMISIJAS ĪSTENOŠANAS REGULA (ES) Nr. 462/2014
   (2014. gada 5. maijs),
   ar ko apstiprina pamatvielu Equisetum arvense L. saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulu (ES) Nr. 540/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu kopā ar tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 23. panta 3. punktu Komisija 2011. gada 28. decembrī saņēma no Bioloģiskās lauksaimniecības tehnikas institūta (Institut Technique de l'Agriculture Biologique – ITAB) pieteikumu Equisetum arvense L. kā pamatvielas apstiprināšanai. Pieteikumam bija pievienota informācija saskaņā ar 23. panta 3. punkta otro daļu.

               (2)

               Komisija lūdza Eiropas Pārtikas nekaitīguma iestādi (EFSA, turpmāk “iestāde”) sniegt zinātnisko palīdzību. Tehnisko ziņojumu par attiecīgo vielu iestāde Komisijai iesniedza 2013. gada 24. maijā (2). 2014. gada 20. martā Komisija iesniedza Pārtikas aprites un dzīvnieku veselības pastāvīgajai komitejai pārskata ziņojumu un regulas projektu par Equisetum arvense L. apstiprināšanu.

               (3)

               Pieteikuma iesniedzēja iesniegtie dokumenti un iestādes (3) veiktās pārbaudes rezultāti saskaņā ar Eiropas Parlamenta un Padomes Regulu (EK) Nr. 1924/2006 (4) liecina, ka Equisetum arvense L. atbilst pārtikas produkta kritērijiem, kā noteikts Eiropas Parlamenta un Padomes Regulas (EK) Nr. 178/2002 (5) 2. pantā. Turklāt Equisetum arvense L. augu aizsardzībā pārsvarā netiek lietots, tomēr šī viela apvienojumā ar ūdeni ir noderīgs augu aizsardzības līdzeklis. Līdz ar to tas uzskatāms par pamatvielu.

               (4)

               Tā kā pamatviela ir pārtika, kam nav nepieciešama īpaša atļauja saskaņā ar Regulu (EK) Nr. 178/2002, tā tiek uzskatīta par vielu, kam nav ne tūlītējas, ne vēlākas kaitīgas ietekmes uz cilvēku vai dzīvnieku veselību, ne arī kaitīgas ietekmes uz vidi.

               (5)

               Dažādajās veiktajās pārbaudēs konstatēts, ka Equisetum arvense L. var uzskatīt par vielu, kas kopumā atbilst Regulas (EK) Nr. 1107/2009 23. panta prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Saskaņā ar Regulas (EK) Nr. 1107/2009 13. panta 2. punktu kopā ar tās 6. pantu un ņemot vērā pašreizējās zinātnes un tehnikas atziņas, ir nepieciešams iekļaut dažus apstiprinājuma nosacījumus, kuri ir sīki izklāstīti šīs regulas I pielikumā.

               (6)

               Saskaņā ar Regulas (EK) Nr. 1107/2009 23. panta 5. punktu pamatvielas ir atsevišķi jānorāda regulā, kas minēta Regulas (EK) Nr. 1107/2009 13. panta 4. punktā. Tādēļ Komisijas Īstenošanas regulas (ES) Nr. 540/2011 (6) pielikumā ir lietderīgi iekļaut C daļu. Tāpēc minētā regula būtu attiecīgi jāgroza.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pamatvielas apstiprināšana
   Pamatviela Equisetum arvense L., kā norādīts I pielikumā, tiek apstiprināta atbilstīgi šajā pielikumā paredzētajiem nosacījumiem.
   2. pants
   Grozījumi Īstenošanas regulā (ES) Nr. 540/2011
   1.   Īstenošanas regulas (ES) Nr. 540/2011 1. panta otro daļu aizstāj ar šādu:

      “Darbīgās vielas, kuras apstiprinātas saskaņā ar Regulu (EK) Nr. 1107/2009, ir noteiktas šīs regulas pielikuma B daļā. Darbīgās vielas, kuras apstiprinātas saskaņā ar Regulu (EK) Nr. 1107/2009, ir noteiktas šīs regulas pielikuma C daļā.”

   2.   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 5. maijā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Outcome of the consultation with member States and EFSA on the basic substance application for Equisetum arvense L. and the conclusions drawn by EFSA on the specific points raised. 2013:EN-427.23. lpp.

      (3)  EFSA Panel on Dietetic Products, Nutrition and Allergies (NDA) EFSA Journal 2009; 7(9): 1289 doi: 10.2903/j.efsa.2009.1289.

      (4)  Eiropas Parlamenta un Padomes 2006. gada 20. decembra Regula (EK) Nr. 1924/2006 par uzturvērtības un veselīguma norādēm uz pārtikas produktiem (OV L 404, 30.12.2006., 9. lpp.).

      (5)  Eiropas Parlamenta un Padomes 2002. gada 28. janvāra Regula (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).

      (6)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums,
                  identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Īpaši noteikumi

                     Equisetum arvense L.

                     CAS Nr. nav piešķirts

                     CIPAC Nr. nav piešķirts

                  Neattiecas

                  Eiropas Farmakopeja

                  2014. gada 1. jūlijs

                     Equisetum arvense L. var izmantot saskaņā ar īpašiem nosacījumiem, kas iekļauti pārskata ziņojuma secinājumos par Equisetum arvense L. (SANCO/12386/2013), un jo īpaši tā I un II papildinājumā, kurus 2014. gada 20. martā pabeidza Pārtikas aprites un dzīvnieku veselības pastāvīgā komiteja.

         (1)  Sīkāka informācija par pamatvielas identitāti, specifikāciju un lietošanas veidu ir sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikumu groza šādi:

                  1)

                  pielikuma virsrakstu aizstāj ar šādu:
                  “DARBĪGĀS VIELAS”;

                  2)

                  pielikumam pievieno šādu C daļu:
                  “C DAĻA

                     Pamatvielas

                  Vispārēji noteikumi, kas piemērojami visām vielām, kas uzskaitītas šajā daļā: Komisija dara pieejamus visus pārskata ziņojumus (izņemot konfidenciālu informāciju Regulas (EK) Nr. 1107/2009 63. panta nozīmē) visu ieinteresēto personu uzziņu vajadzībām vai arī dara tos pieejamus pēc īpaša pieprasījuma.

                              Numurs

                              Parastais nosaukums,
                              identifikācijas numuri

                                 IUPAC nosaukums

                              Tīrība (1)

                              Apstiprināšanas datums

                              Īpaši noteikumi

                              1

                                 Equisetum arvense L.

                                 CAS Nr. nav piešķirts

                                 CIPAC Nr. nav piešķirts

                              Neattiecas

                              Eiropas Farmakopeja

                              2014. gada 1. jūlijs

                                 Equisetum arvense L. var izmantot saskaņā ar īpašiem nosacījumiem, kas iekļauti pārskata ziņojuma secinājumos par Equisetum arvense L. (SANCO/12386/2013), un jo īpaši tā I un II papildinājumā, kurus 2014. gada 20. martā pabeidza Pārtikas aprites un dzīvnieku veselības pastāvīgā komiteja.

         (1)  Sīkāka informācija par pamatvielas identitāti, specifikāciju un lietošanas veidu ir sniegta pārskata ziņojumā.”